EkBass/fiwiki-20250220-pages-articles huggingface dataset:
Sun Jihai

Sun Jihai (s. 30. syyskuuta 1977 Dalian, Liaoning) on kiinalainen jalkapalloilija, joka pelasi kotimaansa lisäksi Englannissa. Hänen pelipaikkansa oli joko keskuspuolustuksessa tai oikeana puolustajana. Viitattu 8.4.2015. == Ammattilaisura == Sun aloitti uransa Dalian Shidessä vuonna 1995. Kolmen menestyksekkään kauden jälkeen hän siirtyi lainalle Englantiin, Crystal Palacen joukkueeseen. Seura osti samaan aikaan myös toisen kiinalaispelaajan, Shanghai Shenhuassa pelanneen Fan Zhiyin, ja heistä tuli ensimmäiset kiinalaiset Englannin kentillä. Sun palasi kuitenkin Dalianiin jo yhden kauden jälkeen, vaikka lontoolaisseurassa oli tullut melko paljon vastuuta ja otteluita oli kertynyt 23. Vuonna 2002 hän lähti toisen kerran Englantiin, ja tällä kertaa vakituisen siirron osoitteena oli Manchester City. Siirtosumma 2,87 miljoonan punnan suuruinen. Saman vuoden lokakuussa Sunista tuli ensimmäinen Valioliigassa maalin tehnyt kiinalainen, kun hän teki joukkueensa ensimmäisen maalin Birminghamia vastaan. Sun sai Chelsean Eiður Guðjohnsenin taklauksesta melko vakavan polvivamman kauden 2004/05 alussa. Vähitellen Sunin vastuu kuitenkin pieneni, seuran alkaessa investoida rahallisesti aiempaa enemmän uusien pelaajien hankintaan. Cityn vuosien jälkeen Sun pelasi vuosina 2008–2010 Sheffield Unitedissa, ja tämän jälkeen palasi takaisin kotimaahansa. === Maajoukkueura === Kiinan maajoukkueessa Sun debytoi 6. joulukuuta 1996 ottelussa Uzbekistania vastaan. Yhteensä 64 maaottelua pelannut Sun oli mukana Kiinan joukkueessa 2002 MM-kisoissa, mutta loukkaantui jo ensimmäisessä ottelussa, eikä kyennyt pelaamaan lopuissa kahdessa muussa lohkovaiheen ottelussa. Sun lopetti maajoukkueuransa vuonna 2008. == Saavutukset == Dalian Shide * A-liiga (4): 1996, 1997, 2000, 2001 * Kiinan FA Cup: 2001 * Kiinan FA Super Cup: 1997 Guizhou Renhe * Kiinan FA Cup: 2013 * Kiinan FA Super Cup: 2014 == Lähteet == Luokka:Kiinalaiset jalkapalloilijat Luokka:Vuonna 1977 syntyneet Luokka:Elävät henkilöt
Bentsonitriili

Bentsonitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C7H5N ja rakennekaava on C6H5(CN). Bentsonitriilista käytetään myös nimityksiä syanobentseeni, bentsoehapponitriili ja fenyylisyanidi. Bentsonitriilin moolimassa on 103,1 g/mol, sulamispiste –12,8 °C, kiehumispiste 190,7 °C, tiheys 1,0 g/cm3, liukoisuus veteen 22 °C lämpötilassa 0,1–0,5 g/100 ml, leimahduspiste 75 °C c.c., itsesyttymislämpötila 550 °C ja CAS-numero 100-47-0. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. == Aiheesta muualla == * *Bentsonitriilin käyttöturvallisuustiedote, Sigma Aldrich, viitattu 26.12.2014. Luokka:Aromaattiset yhdisteet Luokka:Nitriilit
Sweco

Sweco AB on ruotsalainen kansainvälisesti toimiva rakennus-, energia- ja ympäristöalan asiantuntijayritys, jolla on toimipaikkoja ja tytäryhtiöitä yhteensä 14 maassa. Swecon osake on listattuna Tukholman pörssissä. Sweco tuottaa suunnittelu- ja konsultointipalveluja rakennetekniikan, arkkitehtuurin, talotekniikan, teollisuuden sekä ympäristö- ja yhdyskuntatekniikan aloilla ja tarjoaa myös projektinjohto- ja rakennuttamispalveluita. Konsernin palveluksessa oli vuonna 2019 noin 16 000 työntekijää, joista noin 2 100 työskentelee Suomessa. Sweco-konsernin liiketoiminta oli vuonna 2019 jaettu kahdeksaan liiketoiminta-alueeseen: Belgia, Tanska, Suomi, Saksa & Keski-Eurooppa, Alankomaat, Norja, Ruotsi ja Iso-Britannia. ==Lähteet== ==Aiheesta muualla== * Sweco * Swecon sijoittajasivusto Luokka:Ruotsalaiset pörssiyhtiöt Luokka:Suunnittelu- ja konsultointitoimistot
SMF

SMF voi tarkoittaa seuraavia: * SMF, Simple Machines Forum, yhdysvaltalainen keskusteluohjelmisto * SMF, Sveriges muslimska förbund, islamilainen uskonnollinen yhdyskunta Ruotsissa * SMF, Secours médical français, Ranskassa toiminut järjestö, Lääkärit ilman rajoja -järjestön edeltäjä
Seitsemän surman siunausliitto

__NOTOC__ Seitsemän surman siunausliitto on hardcore punk -yhtye Rytmihäiriön kolmas studioalbumi, joka julkaistiin 18. lokakuuta 2006. Se on yhtyeen ensimmäinen levy-yhtiö Sakara Recordsin julkaisema albumi sekä yhtyeen ensimmäinen selkeitä thrash metal -elementtejä sisältävä albumi. Albumin on äänittänyt ja tuottanut Jukka Varmo, ja sen kansikuvan on toteuttanut laulaja Unto Helo. Albumi on yhtyeen ensimmäinen Suomen virallisen albumilistan 50:n myydyimmän albumin joukkoon noussut albumi, jolloin se debytoi listan sijalla 36.Surmacore.com: Historia == Vastaanotto == Desibeli Imperiumi Soundi Albumi sai hyvän vastaanoton. Soundin Antti Luukkanen antoi albumille neljä tähteä viidestä. Hän sanoi olleensa skeptinen yhtyeen sanoituksien saman kaavan toistamisesta, mutta piti albumia edeltäjänsä tapaan onnistuneena kokonaisuutena. Niin ikään Desibelin Mikko Heimola antoi albumille neljä tähteä, ja kehui sitä ”hirtehisen hauskaksi" ja kuuntelua kestäväksi teokseksi. Myös Imperiumin Tero Lassila piti albumia niin soitannollisesti kuin laulunkin osalta tiiviinä pakettina johon ei ehdi kyllästyä, vaikka antoikin kritiikkiä kaavamaisuudesta ja itsensä toistamisesta. == Kappaleet == Kaikki kappaleet säveltänyt ja sanoittanut Rytmihäiriö. # # # # # # # # # # # # == Kokoonpano == * Unto Helo – laulu * Janne Perttilä – kitarat * Antti Kiiski – basso * Otto Luotonen – rummut === Vierailevat muusikot === * Ville Sorvali – introhuuto ("Pyörillä kulkeva kuoleman enkeli") * Alexi Laiho – soolokitarat ja laulu ("Pyörillä kulkeva kuoleman enkeli") * Jukka Varmo – bassotuplaus ("Kun hätävarjelu lakkaa") * Mitja Harvilahti – soolokitarat ("Kun hätävarjelu lakkaa"), julistus ("Kun hätävarjelu lakkaa" ja "Kohta joku kuolee") * Henri Sorvali – pajupilli ("Tehty mikä tehty") * Ven Girmuth – taustalaulu ("Kohta joku kuolee") * Greaser, ven Girmuth, Une, Mitja, Ville – ”Sahaajankadun mieskuoro” === Tuotanto === * Jukka Varmo – tuottaja, äänittäjä * Miitri Aaltonen – miksaaja (Music-Bros, elokuu 2006) * Mika Jussila – masteroija (Finnvox, syyskuu 2006) * Mitja Harvilahti – yhtyekuvat * Une – kansikuva == Lähteet == == Aiheesta muualla == * * * Rytmihäiriön viralliset sivut * Sakara Recordsin viralliset sivut Luokka:Vuoden 2006 albumit Luokka:Rytmihäiriön albumit Luokka:Sakara Recordsin albumit
Svirstroi

Svirstroi (, suomeksi myös Syvärin voimala) on kaupunkimainen taajama ja kaupunkikunta Leningradin alueen Lotinapellon piirissä Venäjällä. Se sijaitsee Syvärin vasemmalla rannalla 16 kilometriä Lotinapellosta koilliseen. Taajamassa ja kunnassa on 858 asukasta (vuonna 2022). ==Maantiede== Svirstroin kunnan pinta-ala on 319,82 neliökilometriäGeneralnyi plan, s. 84.. Se rajoittuu etelässä ja lännessä Lotinapellon piirin Janegan kuntaan, idässä Leningradin alueen Podporožjen piiriin ja pohjoisessa Karjalan tasavaltaanGeneralnyi plan, s. 31.. Pinta-alasta 95 % on metsää, 3 % vesistöjä ja 1,4 % asuinaluettaGeneralnyi plan, s. 86–91.. Svirstroi on kunnan ainoa asutuskeskusGeneralnyi plan, s. 9.. Kunnan maisemaa leimaa kumpuileva tasankoGeneralnyi plan, s. 20.. Jokia ovat Syvärin lisäksi Mungala, Mandroga ja Negežma ja järviä Mandrogskoje, Olovetskoje ja ŽabozeroGeneralnyi plan, s. 26.. Hyötykaivannaisia ovat hiekka ja turveGeneralnyi plan, s. 24.. ==Historia== Taajama on syntynyt vuonna 1927 alkaneen Ala-Syvärin voimalaitoksen rakentamisen yhteydessä. Rakennustyöhön osallistuivat Svirlagin vangit. Svirstroi sai kaupunkimaisen taajaman statuksen vuonna 1931. Vuonna 1933 sen asukasmäärä oli 31 800 henkeä. Voimalaitos valmistui vuonna 1935.Generalnyi plan, s. 74. Voimalaitos ja taajama tuhoutuivat osittain jatkosodan aikana. Voimalaitoksen korjaustyö valmistui vuonna 1948. Vuonna 1949 Svirstroissa oli 2 720 asukasta. Vuonna 1970 asukkaita oli 1 457, ja 1990-luvulla väkiluku laski alle tuhannen. ==Liikenne, talous ja palvelut== Svirstroin kautta kulkee Lotinapellon ja Vytegran välinen maantie. Taajamasta on linja-autoyhteys Lotinapeltoon ja Janegaan. Sen kautta kulkee myös Pietarin, Podporožjen, Vinnitsyn, Voznesenjen ja Vytegran välinen kaukoliikenne.Generalnyi plan, s. 55. Lähin rautatieasema on kahdeksan kilometrin päässä sijaitseva JanegaGeneralnyi plan, s. 54.. Voimalaitoksen ja sen ohittavan sulun luona on laivalaituriGeneralnyi plan, s. 59.. Kunnan tärkeimmät työllistäjät ovat Ala-Syvärin voimalaitos, laivasulku ja kalanviljelylaitos. Lisäksi harjoitetaan puunhankintaa.Generalnyi plan, s. 78. Kaksi kolmasosaa aktiiviväestöstä käy töissä Lotinapellossa tai muualla kunnan ulkopuolellaGeneralnyi plan, s. 32.. Palveluihin kuuluvat koulu, kulttuuritalo, kirjasto, lääkintäasema ja muutamia kauppoja. Taajamassa on ortodoksinen kirkko.Generalnyi plan, s. 64–65. ==Nähtävyydet ja matkailu== Svirstroin nähtävyyksiä ovat Ala-Syvärin voimalaitos, Sergei Kirovin patsas sekä neuvostosotilaiden ja sotavankien hautapaikat. Matkailupalveluja ovat ruokala ja vierasmaja.Generalnyi plan, s. 75–77. Kunnan pohjoisosassa sijaitsee lomakyläGeneralnyi plan, s. 65.. ==Lähteet== * ===Viitteet=== ==Aiheesta muualla== * Svirstroin kunnan sivusto Luokka:Leningradin alueen kaupunkityyppiset taajamat Luokka:Lotinapellon piirin kunnat
Myssypingviini

Myssypingviini (Pygoscelis antarcticus) on pingviinilaji, joka on helppo tunnistaa päässä olevasta ohuesta mustasta raidasta. ==Koko ja ulkonäkö== Myssypingviinin nimi tulee ohuesta mustasta raidasta pään alaosassa, jonka takia tulee vaikutelma kuin niillä olisi musta myssy tai kypärä päässä. Tämä tuntomerkki tekee lajista yhden helpommin tunnistettavista pingviinilajeista. Yksilöiden koko on noin 75 cm. ==Levinneisyys== Lajin esiintymisaluetta ovat Etelämanner sekä Etelä-Georgia ja Eteläiset Sandwichsaaret, Eteläiset Shetlandsaaret, Eteläiset Orkneysaaret, Bouvet’nsaari, Ballenynsaaret ja Pietari I:n saari. ==Lisääntyminen== Myssypingviinien pesät ovat yleensä kivirenkaita, mutta ne voivat pesiä myös jäävuorilla. Naaras munii kaksi munaa. Sekä koiras että naaras osallistuvat haudontaan vaihtaen vuoroa 5–10 päivän välein. Poikaset kuoriutuvat noin 35 päivän haudonnan jälkeen. Pesässä poikaset ovat 20–30 päivää, jonka jälkeen muodostavat poikasryhmiä. Saatuaan aikuismaisen höyhenpeitteen 50–60 päivän ikäisenä poikaset ovat valmiit lähtemään merelle. ==Ravinto== Laji syö pääasiassa krillejä sekä jonkun verran kaloja. == Lähteet == Luokka:Pingviinilinnut Luokka:Etelämantereen eläimistö
RT-23 Molodets

RT-23 Molodets eli SS-24 Scalpel on Venäjän viidennen sukupolven mannertenvälinen ohjus. Nämä 10-kärkiset ohjukset on nyttemmin vedetty pois käytöstä. Ohjuksesta ehdittiin kehittää monta versiota. Ohjuksen kantomatka 10000 kilometriä ja osumatarkkuus noin 150–250 metriä. Ohjuksen kärki on noin 350–550 kilotonnia. == Aiheesta muualla == * http://www.globalsecurity.org/wmd/world/russia/rt-23.htm (englanniksi) * Global Security information *http://www.fas.org/nuke/guide/russia/icbm/rt-23.htm *http://www.missilethreat.com/missiles/ss-24_russia.html *http://www.kapyar.ru/index.php?pg=256 *http://www.military.cz/russia/icbm/rakety/rt23/rt23.htm *http://www.astronautix.com/lvs/rt23.htm * YouTube video * Russian nuclear forces 2005 *Combat Railway Complex (venäjäksi) Luokka:Venäläiset mannertenväliset ballistiset ohjukset
0,999...

Luku 0,999... (merkitään myös 0{,}\bar{9} tai 0{,}\dot{9}) on matematiikassa päättymätön jaksollinen desimaaliluku, joka on tasan yhtä suuri kuin luku 1.Cut-the-knot.org Poikkeavan merkintätavan vuoksi monen on ollut vaikea mieltää, että luku on sama kuin 1. Se seuraa kuitenkin melko suoraan reaalilukujen täydellisyysaksioomasta. Mikäli luottaa laskusääntöjen toimivuuteen, yhtäläisyyden voi todistaa myös yksinkertaisella koulumatematiikalla. Samaten esimerkiksi lauseet 0,333...=⅓ ja 0,666...=⅔ pitävät paikkansa saman periaatteen mukaan. Kaikki päättymättömät ja jaksolliset desimaaliluvut voidaan esittää murtolukumuodossa. Se, että luvulla 1 on useampi kuin yksi esitystapa, ei ole mitenkään erikoista. Erinäköisillä luvuilla voi olla sama arvo, esimerkiksi 1 + 1 + 1 = 2 + 1 = 3 = 3/1 ja niin edelleen. == Todistuksia == Alla esitetyistä todistuksista kaksi ensimmäistä ovat maallikolle havainnollisimpia, mutta niissä oletetaan, että päättymättömiä desimaalilukuja voi laskea yhteen ja kertoa allekkain kuten päättyviä desimaalilukuja. Tämän täsmällinen todistaminen vaatisi suppenevien sarjojen tutkimista. === Murtolukutodistus === \begin{align} 0{,}333\dots &= \frac{1}{3} \qquad \vert \cdot 3 \\\ 0{,}999\dots &= \frac{3}{3} \\\ 0{,}999\dots &= 1 \end{align} === Algebrallinen todistus === \begin{align} x &= 0{,}999\ldots \qquad \vert \cdot 10 \\\ 10 x &= 9{,}999\ldots \qquad \vert - x \\\ 10 x - x &= 9{,}999\ldots - 0{,}999\ldots \\\ 9 x &= 9 \\\ x &= 1 \\\ 0{,}999\dots &= 1 \end{align} === Geometriseen sarjaan perustuva todistus === \begin{align} 0{,}999\dots &= 9 \cdot 10^{-1} + 9 \cdot 10^{-2} + 9 \cdot 10^{-3} + \dots \\\ &= 9 \cdot (10^{-1} + 10^{-2} + 10^{-3} + \dots) \\\ &= 9 \cdot \sum_{n=1}^{\infty} \frac{1}{10^n} \\\ &= 9 \cdot \frac{\frac{1}{10}}{1-\frac{1}{10}} = 9 \cdot\frac{1}{9} = 1. \end{align} Tämä todistus tosin edellyttäisi geometrisen sarjan summakaavan todistamisen, mutta se voidaan tässä yhteydessä sivuuttaa. === Hyperreaalilukutodistus === \displaystyle 0{,}999 \dots= \lim_{n\to \infty} 0{,}\underbrace{99 \dots 9\,}_{n} = \lim_{n\to \infty} \sum_{k=1}^n \frac{9}{10^k} = \lim_{n\to \infty} \left(1 - \frac{1}{10^n}\right) = 1 - \lim_{n\to \infty} \frac{1}{10^n} = 1. === Täydellisyysaksioomaan perustuva todistusidea === Reaalilukujen täydellisyysaksiooman mukaan jokaisella ylhäältä rajoitetulla reaalilukujoukolla on reaalilukujen joukossa pienin yläraja eli supremum, joka on helppo osoittaa yksikäsitteiseksi. Tarkastelemalla joukkoa {0,9, 0,99, 0,999, ...} voidaan todeta, että se on ylhäältä rajoitettu, ja esimerkiksi antiteesillä osoittaa, että sen supremumeja ovat sekä 0,999... että 1. Supremumin yksikäsitteisyydestä seuraa tällöin että 0,999... = 1. Rationaalilukujen joukossa täydellisyysaksiooma ei päde, mutta koska 1 ja 0,999... ovat rationaalilukuja, yleistyy tulos automaattisesti myös rationaalilukujen joukkoon. ==Lähteet== == Aiheesta muualla == *Why does 0.9999… = 1 ? *Ask A Scientist: Repeating Decimals *Point nine recurring equals one *David Tall's research on mathematics cognition Luokka:Matemaattiset paradoksit Luokka:Matemaattiset todistukset Luokka:Reaalianalyysi Luokka:Reaaliluvut
San Lorenzon kirkko

thumb|San Lorenzon kirkko Firenzessä. San Lorenzon kirkko Firenzessä on yksi merkittävimmistä renessanssityylisistä rakennuksista Firenzessä. Pyhä Ambrose vihki alkuperäisen kirkon käyttöön vuonna 393, ja se rakennettiin uusiksi romaaniseen tyyliin 1100-luvulla. Vuonna 1418 Giovanni de' Medici tilasi kirkon laajennustyön Filippo Brunelleschilta. Brunelleschi suunnitteli kirkkoon suuria muutoksia: hän suunnitteli kirkon kupolin ja kuinka se voitaisiin rakentaa ilman minkäänlaisia tukirakennelmia. Hän aloitti julkisivun rakennustyön, joka kuitenkin jäi kesken marmorin kuljetusvaikeuksien takia. Brunelleschi kuoli ennen kuin uudistustyöt olivat valmiit. Michelangelo suunnitteli uuden marmorijulkisivun, jota ei toteutettu. Donatello suunnitteli kaksi saarnastuolia, jotka hänen oppilaansa toteuttivat. Donatello myös sisusti Brunelleschin piirtämän sakariston. San Lorenzon kirkko oli Medici-suvun perhekirkko, ja sinne on haudattu useita suvun jäseniä. == Lähteet == == Aiheesta muualla == Luokka:Firenzen kirkot Luokka:Kivikirkot
Oopperan kummitus (täsmennyssivu)

Oopperan kummitus voi tarkoittaa Gaston Leroux’n vuonna 1911 julkaistua romaania Oopperan kummitus tai jotakin siihen pohjautuvaa teosta: *The Phantom of the Opera, Andrew Lloyd Webberin musikaali *Oopperan kummitus, Joel Schumacherin ohjaama musikaaliin pohjautuva elokuva Muita elokuvaversioita löytyy myös täsmennyssivulta Suuren oopperan kummitus.
Kylpylähotelli Eden (Oulu)

Break Sokos Hotel Eden oli kylpylähotelli Oulussa. Se sijaitsi merenrannassa, Nallikarin matkailualueella, noin 4,5 kilometriä kaupungin keskustasta länteen. Vuonna 1989 valmistuneen Suomen ensimmäisen subtrooppisen merikylpylän pääarkkitehtina toimi Paavo Karjalainen ja rakennusprojektin johtajana toimi Matti Huuskonen. Alkuvuosina kylpylähotelli kantoi nimeä Eden Nallikarin merikylpylä. 1990-luvulla nimi oli Kylpylähotelli Eden ja Oulun Eden kylpylähotelli. 2000-luvun alussa Edenin osti Holiday Club, jonka myötä nimi muuttui Holiday Club Oulun Edeniksi. Vuonna 2011 Eden siirtyi Sokos Hotels -ketjuun ja sai uuden nimikkeen Sokos Hotel Eden. Vuonna 2013 nimi muuntautui Break Sokos Hotel Edeniksi Sokos Hotelsin konseptiuudistuksen myötä. Kiinteistön omistaa CapMan. Edenin toiminta päättyi 17. joulukuuta 2021. Eden pysyy suljettuna siihen asti, kunnes uusi vuokralainen löytyy. ==Historia== 1980-luku: Vuonna 1986 alettiin uutisoida suunnitelmasta, joka toisi kylpylän Oulun Nallikariin. Suunnitelman takana oli Teknimaja Oy, joka uskoi kylpylän tuovan matkaajia Ouluun niin kotimaasta kuin ulkomailtakin. Seuraavana vuonna kerrottiin kylpylähankeen toteutumisesta, kun Oulun kaupunki oli päättänyt vuokrata tontin Hietasaaresta kylpylää varten. Kylpylän kerrottiin valmistuvan vuoden 1989 kesään mennessä. Huhtikuussa vuonna 1988 kylpylähotellin rakennustyöt saatiin alkamaan. Peruskivensä kylpylä sai saman vuoden kesäkuussa. Marraskuussa palkattiin kylpylän ensimmäiseksi toimitusjohtajaksi Markku Raivio. Vuoden 1989 kesäkuun alkuun suunniteltu alkuperäinen avauspäivä ei kuitenkaan toteutunut keskeneräisten viimeistelyjen vuoksi. Viralliset avajaiset pidettiin 18.8.1989. 1990-luku: Vuonna 1990 Edenin allasosasto nousi Pohjois-Suomen toiseksi suosituimmaksi matkailukohteeksi. Vuonna 1993 Markku Raivion tilalle Edenin toimitusjohtajaksi nousi Raija Palomäki. Saman vuoden kesäkuussa Edeniin muutti yli kolmenkymmenen papukaijan parvi asustelemaan kylpylän trooppiseen lintutarhaan. Mahdollisimman luonnonmukaisessa tarhassa asusteli papukaijojen lisäksi trooppisia nauha- ja muskottipeippoja. Yksi harvinaisimmista asukeista oli Rosella-papukaija, joita Suomessa ei silloin ollut kuin muutama yksilö. 14.10.1993 Eden vastaanotti miljoonannen kylpijänsä. Vuonna 1998 Edenissä tapahtui ravintolapalo, jossa ei henkilövahinkoja sattunut, mutta aineelliset vahingot olivat suuret. 2000-luku: Vuonna 2002 kesäkuussa hotelliin valmistui uusi siipi, jossa on 69 normaalia tilavampaa huonetta. Vuonna 2006 SOK:n tytäryhtiö Sokotel osti Edenin liiketoiminnot ja viisi muuta kylpylähotellia Holiday Clubilta. ==Lähteet== ==Aiheesta muualla== *Sokos Hotel Oulun Edenin kotisivu *Pörssitieto Täydentäviä yhtiötietoja: Nallikarin Merikylpylä Luokka:Hietasaari (Oulu) Luokka:Suomalaiset kylpylät Luokka:Oulun hotellit Luokka:Suomen entiset hotellit
Kieran Richardson

Kieran Edward Richardson (s. 21. lokakuuta 1984 Greenwich, Lontoo, Englanti) on englantilainen jalkapalloilija, joka edusti viisi vuotta Englannin Valioliigassa pelannutta Sunderland AFC:tä. Hän on pelannut pääasiassa laiturina tai keskikentän keskustassa. Richardson opiskeli Parkwood Primary Schoolissa, jossa hän oli myös koulun joukkueen kapteeni. Opiskeluaikanaan hän pääsi myös harjoittelemaan Arsenalin kanssa. Debyyttinsä Manchester Unitedissa Richardson teki 23. lokakuuta 2002 kreikkalaista Olympiakosia vastaan. Ensimmäisen maalinsa 179-senttinen Richarson teki liigacupissa 5. marraskuuta 2002 Leicesteria vastaan. 29\. tammikuuta 2005 Richarson lainattiin West Bromwichiin. Hän teki maalin heti ensimmäisessä lainaottelussa. Kahdentoista lainaottelun ja kolmen maalin jälkeen Richarson palasi Old Traffordille. Sir Alex Ferguson on sanonut, että Richarson on yksi parhaimpia Unitedin akatemiasta valmistuneista pelaajista. 17. lokakuuta 2006 Richarson teki ensimmäisen mestarien liiga maalinsa Kööpenhaminaa vastaan. Richardson siirtyi Sunderlandiin heinäkuussa 2007 neljän vuoden sopimuksella. Joukkueen managerilla Roy Keanella ja Richardsonilla oli yhteisiä pelivuosia Manchester Unitedissa. Ensimmäisen maalinsa uudessa seurassaan Richardson teki Boltonia vastaan 29. joulukuuta 2007. Maajoukkueessa Richardson on pelannut vuodesta 2005 lähtien. Hän on pelannut tähän mennessä kahdeksan ottelua ja tehnyt kaksi maalia. Hän oli myös alle 21-vuotiaiden organisaatiossa. == Aiheesta muualla == *Kieran Richardsonin tilastot TheFA.com:ssa Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Oleg Salenko

thumb|Oleg Salenko (2012) Oleg Anatoljevitš Salenko (, s. 25. lokakuuta 1969 Leningrad) on venäläinen jalkapalloilija. Salenko edusti urallaan Zenit Leningradia (1987–1988), Dynamo Kiovaa (1989–1992), missä voitti 1990 Neuvostoliiton mestaruuden ja cupin ja 1992 mestaruushopeaa, Logroñésia (1993–1994), Córdobaa (1994–1995), Valenciaa, Rangersia (1995) sekä Istanbulsporia (1996–1997). Hän teki paluun kentille vielä kaudeksi 2000–2001 puolalaiseen Pogoń Szczeciniin, missä pelasi kuitenkin vain yhden ottelun. Kaikkiaan hän pelasi Neuvostoliiton liigassa 122 ottelua ja teki 31 maalia. Venäjän maajoukkueessa Salenko pelasi kaikkiaan yhdeksän ottelua, joissa teki seitsemän maalia. Salenkon uran huippuhetki osui 1994 MM-kisoihin, missä hän voitti kuudella maalillaan maalikuninkuuden yhdessä Bulgarian Hristo Stoitškovin kanssa. Viisi maaleista syntyi ottelussa Kamerunia vastaan, mikä on yhä MM-kisojen yhden ottelun maaliennätys. Lisäksi hän pelasi urallaan yhden ottelun Ukrainan maajoukkueessa. Vuonna 1988 hän voitti Neuvostoliiton joukkueessa alle 18-vuotiaiden Euroopan-mestaruuden ja oli turnauksen paras maalintekijä. Vuonna 1989 hän oli alle 20-vuotiaiden maailmanmestaruuskilpailujen paras maalintekijä. Salenko on itse sanonut, ettei hän ole venäläinen eikä ukrainalainen vaan neuvostoliittolainen.http://dnevnik.bigmir.net/view_article/community/506/ == Lähteet == * http://www.alltidfotball.no/?module=articles&id;=1769&tournament;=10 * http://dnevnik.bigmir.net/view_article/community/506/ === Viitteet === Luokka:Neuvostoliittolaiset jalkapalloilijat Luokka:Venäläiset jalkapalloilijat Luokka:Vuonna 1969 syntyneet Luokka:Elävät henkilöt
Jääpallon maailmanmestaruuskilpailut 1987

Vuoden 1987 jääpallon maailmanmestaruuskilpailut olivat järjestyksessään 15.jääpallon MM-kilpailut. Kisat pidettiin Ruotsissa ja turnaukseen osallistuivat Norja, Neuvostoliitto, Ruotsi, Suomi ja Yhdysvallat. Turnauksessa pelattiin viiden joukkueen yksinkertainen sarja, jonka kaksi parasta selviytyivät loppuotteluun ja kolmanneksi ja neljänneksi sijoittuneet pelasivat pronssiottelun. Tukholmassa pelatussa loppuottelussa kohtasivat Ruotsi ja Suomi. Ruotsi voitti ottelun maalein 7-2. Neuvostoliitto voitti pronssiottelussa Norjan. Kyseessä oli ensimmäinen ja ainoaksi jäänyt kerta, kun Neuvostoliitto ei osallistumissaan kisoissa voittanut mestaruutta tai sijoittunut toiseksi. Kerta oli myös ensimmäinen ja ainoa kun Suomi sijoittui Neuvostoliiton edelle. ==Sarjataulukko== ==Ottelut== \---- \---- \---- \---- \---- \---- \---- \---- \---- == Mitaliottelut == ===Pronssiottelu=== ===Loppuottelu=== == Parhaat maalintekijät == ;11 maalia * Aleksandr Tšyganov == Parhaat pelaajat == *Paras maalivahti: Per-Olof Pettersson (Ruotsi) *Paras puolustaja: Stefan Karlsson (Ruotsi) *Paras keskikenttäpelaaja: Timo Serenius (Suomi) *Paras hyökkääjä: Patrick Johansson (Ruotsi) == Lähteet == Luokka:Jääpallon maailmanmestaruuskilpailut Luokka:Vuoden 1987 jääpallo Luokka:Ruotsin jääpallo Luokka:Tukholman urheilutapahtumat Luokka:Göteborgin urheilutapahtumat Luokka:Katrineholmin kunta Luokka:Kungälvin kunta Luokka:Köpingin kunta Luokka:Lidköpingin kunta Luokka:Motalan kunta Luokka:Skövden kunta Luokka:Trollhättanin kunta Luokka:Vänersborgin kunta Luokka:Örebron kunta
Taun palatsi

Taun palatsi () sijaitsee Reimsissä Ranskassa. Se oli Reimsin arkkipiispan palatsi ja se oli yhdistetty Ranskan kuninkaisiin, joiden kruunajaiset pidettiin läheisessä Notre-Damen katedraalissa. Vielä 500- ja 600-luvuilla paikalla sijaitsi roomalaisgallialainen huvila, josta tuli myöhemmin karolingipalatsi. Nykyistä nimeä on käytetty ainakin vuodesta 1131, jolloin se mainitaan ensimmäisen kerran rakennuksen suunnitelmissä. Nimi tulee siitä, että rakennus muistuttaa T-kirjainta (kreikkalaisissa aakkosissa kirjain tau). Rakennus uudelleenrakennettiin goottilaisella tyylillä 1498–1509 ja Jules Hardouin-Mansart ja Robert de Cotte muokkasivat sen nykyiseen barokkiasuunsa vuosien 1671 ja 1710 välisenä aikana. Palatsin vanhin osa on sen kappeli, joka on vuodelta 1207. Rakennus vaurioitui tulipalossa 19. syyskuuta 1914 ja korjattiin vasta toisen maailmansodan jälkeen. Palatsi toimi Ranskan kuninkaiden asuntona ennen heidän kruunajaistaan. Kuningas puettiin palatsissa ennen siirtymistään varsinaiseen kruunajaistapahtumaan Notre-Damen katedraaliin. Myös juhla-ateria pidettiin myöhemmin palatsissa. Ensimmäinen rekisteröity kruunajaisateria pidettiin vuonna 990 ja tuorein vuonna 1825. Palatsissa on toiminut Musée de l'Œuvre -museo vuodesta 1972. Siellä esitetään katedraalin patsaita ja gobeliinejä, pyhäinjäännöslippaita ja muita esineitä, jotka liittyvät kruunajaisiin. Taun palatsi on UNESCOn maailmanperintökohdessa yhdessä Reimsin Notre-Damen ja entisen Saint-Remin basilikan kanssa. Paikalla käy noin 100 000 vierailijaa vuosittain. == Lähteet == Luokka:Ranskan palatsit Luokka:Unescon maailmanperintökohteet Ranskassa Luokka:Reims
Jules Hardouin-Mansart

Jules Hardouin-Mansart (16. huhtikuuta 1646 Pariisi, Ranska – 11. toukokuuta 1708 Marly-le-Roi, Ranska) oli ranskalainen arkkitehti ja kaupunkisuunnittelija, jota pidetään ranskalaisen barokkiarkkitehtuurin johtavana edustajana. Hardouin-Mansart oli Ludvig XIV:n hoviarkkitehti, ja Mansartin tunnetuimpia töitä on Versaillesin palatsin viimeistely. Nuorena hän käytti vielä sukunimeä Hardouin ja opiskeli isosetänsä François Mansartin alaisuudessa. Mansartilta Hardouin-Mansart peri kokoelman suunnitelmia ja piirroksia sekä otti vuonna 1668 käyttöönsä tämän tunnetun sukunimen. Hardouin-Mansart alkoi menestyä arkkitehtina, ja vuonna 1674 kuningas Ludvig XIV:n rakastajatar Madame de Montespan pyysi Mansartia suunnittelemaan Clagnyn linnan korjaus- ja laajennustyöt. Mansart suunnitteli uransa alkuvaiheessa useita yksityistaloja, mukaan lukien oman talonsa Hôtel de Lorgesin (sittemmin Hôtel de Conti). Vuonna 1675 Hardouin-Mansartista tuli Ludvig XIV:n hoviarkkitehti. Vuodesta 1678 Hardouin-Mansartin päätyöksi tuli Versaillesin palatsin laajennus ja uudelleensuunnittelu. Hardouin-Mansart rakennutti Louis Le Vaun alkuperäisten suunnitelmien pohjalta uuden Peilisalin, kasvihuoneen ja Grand Trianonin sekä palatsin pohjois- ja eteläsiivet. Ennen kuolemaansa Hardouin-Mansart ehti myös aloittaa palatsin kuninkaallisen kappelin suunnittelun. Hardouin-Mansartin virkanimike oli Surintendant des Bâtiments du Roi (Kuninkaallisten töiden ylivalvoja). Mittavassa hankkeessa Hardouin- Mansartilla oli apunaan suuri joukko yhteistyökumppaneita, joista tuli sittemmin merkittäviä arkkitehteja. Heitä olivat muun muassa Robert de Cotte, joka suunnitteli Mansartin kanssa kuninkaallisen kappelin, ja Charles Le Brun, joka osallistui Peilisalin suunnitteluun ja koristeluun. Versailles’n palatsin puutarhan suunnitteli André Le Nôtre, ja puutarhasta tuli esikuva Euroopan muiden kuninkaanlinnojen puistoille. Lisäksi Hardouin-Mansart laajensi linnaa Saint-Germain-en-Layessa. Hardouin-Mansartin tunnetuimpia töitä Pariisissa ovat muun muassa Pont Royal -silta, Saint-Rochin kirkko, Hôtel des Invalidesin kappeli Église du Dome, Victoires-aukio ja Vendôme-aukio. Useimmat näistä antavat oman leimansa Pariisin luonteella ja ovat turistien nähtävissä. == Lähteet == Luokka:Ranskalaiset arkkitehdit Luokka:Vuonna 1646 syntyneet Luokka:Vuonna 1708 kuolleet
Karhunpalvonta

Karhunpalvonta on ihmisen suhtautumista karhuun yliluonnollisena olentona. Karhu on suurin petoeläin subarktisella ja kylmällä ilmastovyöhykkeellä ja lukuisat näiden alueiden kansat ovat vanhastaan pitäneet karhua pyhänä eläimenä. Karhut ovat eri tavoin mukana myös monien kansojen satu- ja tarinaperinteessä, usein tavalla, joka viittaa uskomuksiin niiden erityisasemasta kaikkien eläinten joukossa. Karhu on keskeinen eläin eräiden Pohjois-Amerikan intiaaniheimojen perinteessä. Se tavataan usein sankarien opastajana tai auttajana. Pohjois-Amerikan intiaanit tuntevat myös yleisesti sadun karhunaisesta, joka ottaa aviomiehekseen heimon miehen, tai kansainvälisesti laajalti tunnetun sadun karhun ja heimon naisen liitosta, josta syntyy epätavallisin kyvyin varustettu sankarihahmo. Karhuun liittyy eri kansoilla myös paitsi edellä kerrotun tapaisia myyttisiä käsityksiä myös pienimuotoisempaa perinnettä. Karhunrasvaa käytetään paikoin edelleen särkyjen ja kipujen poistoon, ja karhuntaljalla makaamisen uskotaan parantavan selkäsäryn. Karhulla on useita kiertoilmauksia, kuten mesikämmen, kontio, metsän omena, metsän kuningas ja nalle. Myös 'karhu' on alun perin kiertoilmaus, joka tarkoittaa karheaa turkkia, mutta sittemmin se on vakiintunut karhun nimeksi. Kiertoilmauksia käyttämällä muinaissuomalaiset ovat halunneet välttää kutsumasta petoa luokseen. Karhun ehkä vanhin ja alkuperäisin nimitys on oksi (taipuu kuten "kaksi"). Sanalle 'oksi' on vastineita kaukaisemmissa suomalais-ugrilaisissa kielissä, joten se on ikivanha omaperäinen sana. Sanan oksi vastine on nykysuomessa otso. Otso-sana on kirjakielinen muunnos oksi-sanan karjalaisesta ja itäsuomalaisesta deminutiivista ohto. Kristillisyyden syventyessä ja vanhojen käsitysten hävitessä karhua alettiin entistä enemmän vihata ja pelätä, vaikkei siihen liittyvä myyttinen kunnioitus täysin hävinnytkään. Jo ennen vanhaan tiedettiin, että karhut eivät viihdy ihmisasutuksen lähellä. Erään kivijärveläisen kansantarinan(SKVR:IX4 1303) mukaan ensimmäinen karhu tuli ihmisten asumusten luokse tekemään pahaa, mutta sitten jättikokoinen mies iski karhua korvalliselle, ja karhu joutui anomaan armoa. Tehtiin sopimus: karhu lupasi siitä lähtien pysyä metsässä, syödä marjoja ja kuopia kusiaisia; lupasipa karhu myös nukkua koko talven mahtavana pesässään. Jos se kuitenkin tulisi takaisin, saisivat ihmiset sen sitten ampua ja keihästää. Lupauksensa se pitikin muutoin, mitä nyt joskus söi karjaa metsästä, omalta alueeltaan. Kertomus sivuaa myös uskomusta siitä, miksi kotieläimet tulivat ihmisten ilmoille: karhua pakoon. Entisaikoina karhut pysyivätkin yleensä kaukana ihmisten asumuksista, koska rakentaminen, metsäteollisuus, tieverkosto ja muu ihmistoiminta ei ollut vielä samassa määrin pirstonut niiden ensisijaista elinympäristöä. == Katso myös == * Peijaiset * Karhunpäivä * Karhun synty == Lähteet == * === Viitteet === == Aiheesta muualla == * Karhuseura. * Ohtonen Otavanpoika. Aikakone 16.5.1998. * Pihtiputaan karhukultti. Taivaankannen takojat 13.1.2010. Luokka:Mytologia
William Crookes

William Crookes (17. kesäkuuta 1832 – 4. huhtikuuta 1919) oli englantilainen fyysikko ja kemisti. Crookes löysi alkuaine talliumin vuonna 1861. Kemiallisten tutkimustensa ohessa hän keksi Crookesin radiometrin eli niin sanotun valomyllyn vuonna 1873. Kehittämiensä tyhjiöputkien avulla hän myös havaitsi katodisäteet tutkiessaan sähkön johtumista harvassa kaasussa. Crookes oli tyhjiöputkitutkimuksen pioneereja ja vuonna 1879 hän havaitsi ensimmäisenä, että aine voi esiintyä plasmana. Crookes tuli tunnetuksi myös Daniel Dunglas Homen ja muiden meedioiden väitettyjen paranormaalien kykyjen testaajana ja hänellä oli hyvin myönteinen suhtautuminen spiritualismiin. == Elämä == Crookes oli lähtöisin alkujaan köyhästä perheestä. Hänen isänsä Joseph oli uransa alussa räätälin apulainen mutta vaurastui myöhemmin. Nuori Crookes pääsi Royal College of Chemistry -yliopistoon ennen 16. syntymäpäiväänsä vuonna 1948. Hän opiskeli August Wilhelm von Hoffmannin johdolla, mutta hänen muodollinen koulutuksensa ei ollut kovin laaja. Crookes julkaisi 19-vuotiaana ensimmäisen tutkimuksensa, joka käsitteli eräitä seleenin yhdisteitä. Hän käytti paljolti spektroskopiaa kemiallisissa tutkimuksissaan. Crookes pääsi arvostetun Royal Societyn jäseneksi 31-vuotiaana talliumin löytämisen ansiosta. Crookesin erittäin pitkä tiedemiehen ura kesti 68 vuotta, vuodesta 1851 aina hänen kuolemaansa, vuoteen 1919 saakka, ja käsitti monia fysiikan ja kemian aiheita. Kuningatar Viktoria aateloi hänet 1897. Crookesin vaimo kuoli ennen miestään vuonna 1916. == Lähteet == == Aiheesta muualla == * * Luokka:Brittiläiset fyysikot Luokka:Brittiläiset kemistit Luokka:Copley-mitalin saajat Luokka:Royal Societyn jäsenet Luokka:Vuonna 1832 syntyneet Luokka:Vuonna 1919 kuolleet
Amiraliteetinvuoret

Amiraliteetinvuoret (myös Amiraliteettivuoret, tai Admiralty Range) on laaja korkeiden vuorten ja erillisten vuorijonojen muodostama kokonaisuus, vuoristo, joka sijaitsee Etelämantereen Victorianmaalla. Vuoristo rajoittuu mereen sekä Dennistounin, Ebben ja Tuckerin jäätiköihin. Vuoriston löysi tammikuussa 1841 kapteeni James Clark Ross, joka nimesi ne brittiläisen työnantajansa mukaisesti. Vuoriston merkittäviä huippuja ovat: metriä jalkaa Mount Minto 4165 13 156 Mount Adam 4010 13 156 Mount Ajax 3770 12 369 Mount Royalist 3640 11 942 Mount Black Prince 3405 11 171 Mount Herschel 3335 11 171 Mount Parker 1260 4134 == Lähteet == Luokka:Etelämantereen vuoristot
Amarillo (ravintolaketju)

Amarillo on suomalainen S-ryhmään kuuluva ravintolaketju. Ravintolat ovat erikoistuneet texmexruokaan, ja myös niiden sisustus on teemaltaan meksikolainen. Nykyisin ravintoloiden esteettisessä tyylissä on vivahde steampunkiaHämeenmaa uudistaa Lahden Aleksanterinkatu 10:n ravintolat. Ess.fi 13.7.2018.. Joidenkin ravintoloiden yhteyteen on liitetty samaa tyyliä noudatteleva yökerho. Vuoden 2018 alussa Amarilloja on 21 kappaletta, joista 20 on Suomessa ja yksi Virossa. Kaikki Amarillo-ravintolat uudistuivat konseptiltaan 2010-luvun lopulla. Tarjoilijat saivat nimilappuihinsa uuden tittelin entertainer, ”viihdyttäjä”, ja ohjeistuksen mennä tilanteen salliessa pöytiin istumaan ja juttelemaan. Vuonna 2021 S-ryhmän kauppoihin tuli Amarillo-tuotemerkillä varustettuja valmisruokia. == Sijainnit == pienoiskuva|Amarillo-ravintola Helsingin Mikonkadulla. *Hyvinkää *Joensuu *Kokkola *Kotka *Kouvola *Kuopio *Lahti *Lappeenranta *Mikkeli *Oulu *Pori *Rauma *Rovaniemi *Seinäjoki *Tampere *Vaasa *Tallinna **Viru Keskus *Vantaa **Flamingo **Tikkurila == Lähteet == == Aiheesta muualla == * Amarillo- ravintoloiden kotisivut Luokka:Suomalaiset ravintolaketjut Luokka:S-ryhmä
Varaslampi

Varaslampi on Joensuun kaupungin sisäpuolella oleva lampi, ainoa kantakaupungissa oleva lampi. Se sijaitsee Niinivaaran, Karsikon ja Sirkkalan rajamailla, ratapihan ja valtatie 6:n välissä. Nimensä lampi on saanut siitä, että se varastaa vettä Pielisjoesta. Aikoinaan se on ollut Pielisjoen vanhan uoman suvanto, mutta maan nousu on tehnyt siitä lammen. Lammella on runsas vesilinnusto ja siellä on nähty 2000-luvulla pesiviä laulujoutsenia ja majavia. Lammen eteläisellä rannalla asutus ulottuu lähes rantaviivalle. Muut rannat ovat pääasiassa soistunutta luhtaa. Lammen luonnon- ja kauneusarvojen vaalimiseksi sekä virkistyskäytön parantamiseksi ovat paikalliset asukkaat sekä Joensuun kaupunki tehneet suunnitelmia. Suunnitelmat vaihtelevat laajoista ruoppauksista pusikoiden ja puuston harvennukseen. Kunnostuksella pyritään pysäyttämään lammen rehevöityminen ja umpeenkasvu sekä parantamaan vedenlaatua. Osa rannoista pyritään säilyttämään mahdollisimman luonnontilaisina. Niinivaaran lukiolaisten luonnonmaantieteen kurssilla toteutettu Varaslampi-projekti sai vuonna 2005 kunniamaininnan valtakunnallisessa Tutki-kokeile-kehitä-kilpailussa. Lampi tunnetaan myös Soldaninlammen nimellä. Karsikossa sijaitsi aikanaan vuokratalo, jota kutsuttiin Soldanin kasarmiksi. ==Aiheesta muualla== * Varaslammen ihmisiin tottuneesta majavasta kuvia sivuilla http://www.pasimanninen.fi/ kuvat otettu toukokuussa 2007. Luokka:Joensuun järvet
Dave Finlay

David "Dave" Finlay (s. 20. lokakuuta 1958 Belfast, Pohjois-Irlanti) on pohjoisirlantilainen entinen showpainija, joka tunnetaan parhaiten painiajoistaan World Wrestling Entertainment promootiossa. Hänet tunnetaan paremmin paininimellään Finlay. Finlay on kolmannen polven painija, joka on 178-senttinen ja 106-kiloinen. Ensimmäisen kerran Finlay esiintyi painijana lokakuussa 1978. Hänet tunnetaan King Bookerin, maailmanmestarin "hovin" toisena jäsenenä. Booker onkin lyönyt hänet ritariksi, joten Finlay on saanut paininimen Sir Finlay. Hän on ollut piikkinä Bobby Lashleyn lihassa, voittanut hänet lähes joka kerta, tosin useimmiten shillelagh-nimisen ryhmysauvan avulla. Finlay on myös voittanut kahdesti The Undertakerin pahamaineisen veljen Kanen toisella kerralla ilman shillelagh-asetta. Hän on myös käynyt kovia kamppailuja Bookerin "hovin" toisen jäsenen William Regalin kanssa, joiden otteluissa Finlayn nenä murtui ja Regal lensi lasin läpi. He ovat kuitenkin useimmiten ystäviä, jotka ovat otelleet tag team -otteluissakin useita kertoja esimerkiksi Batistaa ja Bobby Lashleyä vastaan. Finlay on myös otellut King Bookeria vastaan, jonka hän voitti shillelagh-aseella. Hänet tunnetaan menninkäisestä, kehän alla olevasta pieneksi jääneestä ihmisestä nimeltä Hornswoggle, joka usein sekaantuu otteluihin tuomarin keskittyessä toiseen asiaan ja aiheuttaa Finlaylle voittoja. Menninkäinen on esimerkiksi antanut Finlaylle tämän shillelaghin. Finlay on myös heittänyt Hornswogglen painivastustajaa päin. Finlay käyttää yleensä otteluiden voittamiseen shillelagh-asettaan, mutta hän käyttää lopetusliikkeinään Celtic Crossia ja Finlay Rollia. Hänen managerinsa on ollut Princess Paula, The Dog ja Brian Knobbs. Hän on voittanut pitkällä urallaan jo paljon, kuten kertaalleen WWE:n Yhdysvaltain mestaruuden, Irlannin mestaruuden, WCW:n mestaruuden, kaksi kertaa Britannian raskaansarjan mestaruuden ja viisi kertaa Britannian keskisarjan mestaruuden. 28\. lokakuuta 2011 ilmoitettiin että Finlay tekee debyyttinsä Yoshihiro Tajirin perustamassa Smash -promootiossa. Hänet paljastettiin mysteerisellä nimellä "King of Terror", jonka Michael Kovac lupasi tuoda promootioon. Samalla Finlay nimitettiin ensimmäiseksi haastajaksi ensimmäiselle Smash mestarille kanadansuomalaiselle StarBuckille. 24. marraskuuta Smash.23 tapahtumassa Finlay voitti Starbuckin mestaruudesta ja hänestä tuli uusi Smash mestari. ==Feudit== *The Great Khali (Dalip Singh) *Ric Flair *JBL *Evan Bourne *hornswoggle *John Cena *Jack Swagger ==Paininimet== *Belfast Bruiser buisaki *Dave Finlay *Fit Finlay *Finlay *sr.buisaki ===Nimikkoliikkeet=== * The Celtic Cross * Air Raid Siren Luokka:Showpainijat Luokka:Pohjoisirlantilaiset henkilöt Luokka:Vuonna 1958 syntyneet Luokka:Elävät henkilöt
Evoluutiobiologia

Evoluutiobiologia on biologian osa-alue, joka keskittyy erityisesti eliöiden evoluution tutkimiseen. Keskeisiä tutkimusaiheita ovat esimerkiksi eliöiden syntyperän sekä niiden kehittymisprosessien selvittäminen. ==Sovellukset== Evoluutiobiologiassa käytetyillä käsitteillä ja malleilla, kuten luonnonvalinnalla, on useita sovelluksia. Jalostus viittaa elävien eliöiden, mikrobien, eläinten tai kasvien kehittämiseen haluttuun suuntaan keinotekoisesti. Tätä on käytetty tuhansien vuosien ajan kasvien ja eläinten domestikaatioon. Tämänkaltaisesta valinnasta on hiljattain tullut merkittävä osa geenitekniikkaa, jossa käytetään antibioottiresistenttien geenien kaltaisia geenitekniikan tekijöitä manipuloimaan DNA:ta. Haluttuja ominaisuuksia omaavia proteiineja kehitetään toistuvien mutaatioiden ja valintojen kierrosten kautta prosessissa, jota kutsutaan ohjatuksi evoluutioksi. Useat sairaudet eivät ole pysyviä ilmiöitä, vaan kykenevät muuttumaan evoluution myötä. Virukset, bakteerit, sienet ja syövät kehittyvät resistenteiksi immuunijärjestelmille ja lääkeaineille. Samat ongelmat ilmenevät maanviljelyssä kun käytetään hyönteismyrkkyjä ja herbisideja. Tietojenkäsittelytieteessä aloitettiin evoluution simulointi evoluutioalgoritmeja ja tekoelämää käyttäen 1960-luvulla. Evoluutioalgoritmeista tuli laajalti tunnustettu optimointimenetelmä Ingo Rechenbergin 1960-luvulla tekemän työn johdosta. Hän käytti evoluution strategioita ratkaisemaan monimutkaisia teknisiä ongelmia. Erityisesti geneettiset algoritmit nousivat suosioon John Hollandin kirjoitusten kautta. Käytännön sovelluksiin lukeutuu myös tietokoneohjelmien automaattinen evoluutio. Nykyään evoluutioalgoritmeja käytetään optimoimaan järjestelmiä ja ratkaisemaan moniulotteisia ongelmia tehokkaammin kuin ihmisten kehittämät ohjelmistot. == Katso myös == *Vastavuoroinen altruismi *Parentaalinen investointi *Vanhemman ja jälkeläisen välinen konflikti == Lähteet == == Kirjallisuutta == * * *
Mea culpa

Meā culpā eli culpa meā on latinankielinen fraasi, joka tarkoittaa ”minun vikani”. Tavallisessa kielenkäytössä sillä tarkoitetaan, että henkilö ottaa vastuun tapahtuneesta. Fraasi tulee katolisen messun johdannon synnintunnustuksesta. Sanojen mea culpa kohdalla rukoilija kevyesti lyö oikealla kädellä rintaansa. Latinaksihttp://www.catholic.fi/usko/ordomissae.htm: :Confiteor Deo omnipotenti et vobis, fratres, :quia peccavi nimis cogitatione, verbo, opere et omissione: :meā culpā, meā culpā, meā māxima culpā. :Ideo precor beatam Mariam semper Virginem, :omnes Angelos et Sanctos, et vos, fratres, :orare pro me ad Dominum Deum nostrum. suomeksi :Tunnustan Jumalalle kaikkivaltiaalle ja teille kaikille, :että olen tehnyt paljon syntiä ajatuksin, sanoin, teoin ja laiminlyönnein :omasta syystäni, omasta syystäni, omasta suuresta syystäni. :Sen tähden pyydän autuasta Mariaa, ainaista neitsyttä, :kaikkia enkeleitä ja pyhiä ja teitä kaikkia :rukoilemaan puolestani Herraa Jumalaamme. == Lähteet == ==Kirjallisuutta== * Kosack, Wolfgang: Basilios "De archangelo Michael": sahidice Pseudo - Euhodios "De resurrectione": sahidice Pseudo - Euhodios "De dormitione Mariae virginis": sahidice & bohairice : < Papyruskodex Turin, Mus. Egizio Cat. 63000 XI. > nebst Varianten und Fragmente. In Parallelzeilen ediert, kommentiert und übersetzt von Wolfgang Kosack. Christoph Brunner, Berlin 2014. ISBN 978-3-906206-02-8. Luokka:Latinankieliset fraasit Luokka:Messu
Raija Karppinen

Raija Hellevi Lindbäck (o.s. Karppinen, entinen nimi Partinen; 25. lokakuuta 1939 Helsinki – 17. toukokuuta 2024 Vantaa)Kuolinilmoitus, Raija Hellevi Lindbäck ent. Partinen o.s. Karppinen, Löfvendahl, Helsingin Sanomat, 2024, No 178, sivu 51, julkaistu 5.7.2024 oli suomalainen iskelmäsanoittaja. Lindbäck teki kaikki levytetyt sanoituksensa 18–19-vuotiaana 1950-luvun loppupuolella. Hänen isänsä oli sellotaiteilija Emil Karppinen. Raija Lindbäckin puoliso oli Paul Rafael Lindbäck (1936–1995). Heidät on haudattu Vantaalle Honkanummen hautausmaalle. == Levytetyt sanoitukset== * "Aito Italiano" (alun perin "Songo Americano", säv. & san. Luigi Gelmini), suomeksi levytti Per-Erik Förars ja Laila Kinnunen * "Kauniit muistot" ("Magic Moments", säv. Burt F. Bacharach, san. Hal David), suomeksi muun muassa Olavi Virta * "Kuutamolla kahden" ("Te quiero dijiste/Magic Is the Moonlight", säv. María Grever), suomeksi muun muassa Vieno Kekkonen * "La Paloma" (kansansävelmä — Sebástian de Yradier y Salaverri), Karppisen version levytti Johnny Forsell http://www.aanitearkisto.fi/firs2/kaantaja.php?Id=Karppinen+RaijaPomus.netin tietokanta == Aiheesta muualla == * Raija Karppinen Populaarimusiikin museon tietokannassa == Lähteet == Luokka:Suomalaiset sanoittajat Luokka:Vuonna 1939 syntyneet Luokka:Vuonna 2024 kuolleet
Patagonianpingviini

Patagonianpingviini (Spheniscus magellanicus) on eteläamerikkalainen pingviinilaji, joka on kaikkein yleisin juovapingviineistä (Spheniscus). Lajin lähimmät sukulaislajit ovat afrikanpingviini, perunpingviini ja galapagosinpingviini. ==Koko ja ulkonäkö== Patagonianpingviini on keskikokoinen, mustavalkea ja kooltaan 70–76 cm. Pää on musta, jossa kulkee leveä valkea raita lähtien silmän takaa kiertyen korva-aukon ja leuan yhtyen kaulassa. Ylävartalo on mustaharmaa ja alavartalo valkoisen vivahteinen. Pään ja rinnan välissä on kaksi mustaa raitaa, joista alempi on hevosenkengän muotoinen. ==Levinneisyys== Lajin pesintäalueita ovat rannikkoalueet Argentiinassa, Chilessä ja Falklandinsaarilla ja jonkin verran muuttaa Brasiliaan. ==Lisääntyminen== Patagonianpingviini pesii pensaiden alla tai koloissa. Naaras munii kaksi munaa. Sekä koiras että naaras osallistuvat haudontaan vaihtaen vuoroa 10–15 päivän välein. Poikaset kuoriutuvat 39–42 päivän haudonnan jälkeen. Pesässä poikaset ovat 29 päivää, jolloin niitä ruokitaan 2–3 päivän välein. Chilen Punta Arenaksessa sijaitsee suojeltu luontokohde ja pingviinireservaatti nimeltään Isla Magdalena. Pingviinireservaatissa Isla Magdalenalla Patagonian pingviinit kuoriutuvat noin joulukuun alkupäivinä. ==Ravinto== Laji syö kaloja, nilviäisiä ja äyriäisiä. Patagonianpingviini juo merivettä, josta se suodattaa suolan erityisillä rauhasilla. ==Lähteet== Luokka:Pingviinilinnut
Suomen Filmikamari

Suomen Filmikamari ry on vuonna 11. tammikuuta 1923 perustettu elokuva-alan yhdistysten keskusjärjestö. Aloitteen järjestön perustamiselle teki Abel Adams. Sääntöjensä mukaan liiton ”tarkoituksena on toimia koko elokuva-alan terveen kehityksen hyväksi”. Nykyisin siihen kuuluu kaksi jäsenjärjestöä: Suomen elokuvateatteriliitto (SEOL) sekä Suomen elokuvatoimistojen liitto (SEL). Filmikamarin hallituksen puheenjohtajana toimii Katarina NymanFilmikamarin puheenjohtaja vaihtuu - ja muita syyskokousuutisia – Filmikamarin uutisia, 29.11.2019, varapuheenjohtajana Aku Jaakkola ja toimitusjohtajana Tero Koistinen. Käytännön toiminnassa Filmikamari pyrkii vaikuttamaan elokuvapoliittisiin ratkaisuihin ja elokuva-alaa koskevaan lainsäädäntöön. Se tekee esityksiä ja antaa lausuntoja viranomaisille elokuva- alan kysymyksistä. Lisäksi se pyrkii edistämään elokuva-alan yhdistysten yhteisiä tavoitteita ja tasoittamaan keskinäisten eturistiriitoja. Julkisuudessa näkyvin Filmikamarin toimintamuoto on viikon Top 20- ja viikonlopun Top 20 -elokuvatilastojen julkaiseminen. Filmikamari huolehtii Yhdysvaltain elokuva-akatemian pyynnöstä Suomen Oscar-toimikunnan asettamisesta Suomen ehdokkaan valitsemiseksi parhaan ulkomaisen elokuvan Oscar-palkinnon saajaksi. Filmikamari on jakanut elokuva-alan kultaista ansiomerkkiä vuodesta 1951 ja hopeista ansiomerkkiä vuodesta 1953. Ansiomerkeistä päättää Filmikamarin hallitus. SFK oli vuoteen 1940 saakka Suomen Biografiliitto ry. == Lähteet == ==Aiheesta muualla== * Suomen Filmikamarin kotisivut * Suomen Filmikamari ry:n hallitukset, asiamiehet ja toimitusjohtajat kautta aikain Luokka:Suomalaiset elokuva-alan järjestöt
Burzum (albumi)

Burzum on Varg Vikerneksen yhden miehen yhtyeen Burzumin debyyttialbumi. Sen julkaisi alun perin Mayhem-yhtyeen kitaristin Euronymousin levy-yhtiö Deathlike Silence Productions, mutta vuonna 1995 Misantrophy Records julkaisi sen uudestaan. Uusintajulkaisussa ovat mukana myös Aske-EP:n kappaleet. Tässä versiossa Asken versio kappaleesta "A Lost Forgotten Sad Spirit" korvaa Burzumin version. ==Kappaleet== Side: Hate # # # # Side: Winter # * # # # # ==Aiheesta muualla== * Albumin sanoitukset * * Luokka:Vuoden 1992 albumit Luokka:Vuoden 1992 esikoisalbumit Luokka:Burzumin albumit
Saint-Émilion

Saint-Émilion on Ranskan kunta Gironden departementissä, lähellä Bordeaux'n kaupunkia. Kunta on pinta-alaltaan 27,02 neliökilometriä, ja asukkaita on vajaat 2 000. Saint-Émilionin ympäristö tunnetaan viinialueena. Kunta valittiin vuonna 1999 ensimmäisenä viinitarhana UNESCOn maailmanperintöluetteloon. Maailmanperintökohde kattaa noin viisituhatta hehtaaria viiniviljelmiä kahdeksan kylän alueella. Saint-Émilion kuuluu Bordeaux'n alueen neljän merkittävimmän viinialueen joukkoon. == Historia == Viiniä on viljelty Saint-Émilionissa jo Rooman valtakunnan ajoista lähtien. Jopa runoilija Ausonius työskenteli siellä viininkasvattajana. Nykyisen kylän alkuperä on 700-luvulta, jolloin kiertelevä tunnustaja Emilian asettui alueelle kallioon kaiverrettuun erakkomajaan. Saint-Émilion oli merkittävä etappi Pyhän Jaakobin pyhiinvaellusreitillä Santiago de Compostelaan. == Lähteet == == Aiheesta muualla == *Saint-Émilionin turismi *Saint-Émilion UNESCOn sivuilla Luokka:Gironden kunnat Luokka:Unescon maailmanperintökohteet Ranskassa Luokka:Ranskan viinialueet
Aske

Aske (suom. tuhka) on norjalaisen black metal -yhtyeen Burzumin vuonna 1993 julkaisema EP-levy. Osa julkaisun painoksesta myytiin yhdessä Zippo-sytyttimen kanssa, jossa oli sama kuva kuin EP:n kansikuvassa. Levyn kansikuva esittää Fantoftin sauvakirkon raunioita sen tuhopolton jälkeen.Moynihan ja Søderlind (2003), s. 97 Yhtyeen ainoa jäsen Varg Vikernes väittää ottaneensa valokuvan itse, mutta tietoa ei ole vahvistettu. Emperor-yhtyeen Samoth soittaa bassokitaraa EP:n kaikilla kappaleilla.Moynihan ja Søderlind (2003), s. 79 EP julkaistiin vuonna 1995 yhdessä Burzumin nimikkodebyytin kanssa. ==Kappaleet== Side: Hate # # Side: Winter # * == Lähteet == ==Aiheesta muualla== * Aske-EP:n sanoitukset * * Luokka:Burzumin albumit Luokka:Vuoden 1993 albumit